《阴陵》
宋代·梅询

龙虎相驱逐，干戈事战争。
千重汉围合，一夜楚歌声。
凄凉七十战，散漫八千兵。
失道欺田父，穷途遇灌婴。
天亡终不悟，览古亦伤情。

作者简介：（964—1041）宋宣州宣城人，字昌言。太宗端拱二年进士。真宗时为三司户部判官，屡上书论西北兵事。坐断田讼失实，降通判杭州。迁两浙转运副使，判三司开拆司。坐议天书，出知濠州。后历知数州，累官翰林侍读学士、给事中、知审官院。以足疾出知许州。